Josephine Baker

Josephine Baker, vlastným menom Freda Josephine McDonaldová, (* 3. jún 1906, St. Louis, Missouri, USA – † 12. apríl 1975, Paríž, Francúzsko) bola francúzska tanečníčka africko-amerického pôvodu. Na javisku vystupovala už od šestnástich rokov.

V roku 1923 odišla do New Yorku a tancovala aj na Broadwayi. S černošskou revue Black Birds odišla neskôr do Európy, a stala sa svetovou hviezdou. Roky vystupovala v Paríži, spievala šansóny a jazz, tancovala, bola predstaviteľkou takzvaného „hot-jazzu“.

V roku 1937 prijala francúzske občianstvo a o niekoľko rokov neskôr dostala Stužku čestnej légie za svoju aktivitu počas vojny.

Po skončení vojny sa zamerala na boj proti rasizmu, adoptovala si dvanásť detí rôzneho vyznania a farby pleti.

Zomrela ako šesťdesiatosemročná na následky mŕtvice.

 Iné projekty 

Kategória:Tanečníci USA
Kategória:Slobodomurári USA
Kategória:Osobnosti na poštových známkach USA
Kategória:Osobnosti zo St. Louis
Kategória:Wikipédia:Chýbajúce referencie